Kuolanvuono

Kuolanvuono () on 57 km:n pituinen kapea, vuonomainen Barentsinmeren lahti, joka työntyy pohjoisesta Kuolan niemimaahan. Suuaukolla vuonon leveys on 7 kilometriä ja syvyys 200–300 metriä. Eteläosassa vuonon leveys on kilometri. Tuulomajoki ja Kuolajoki laskevat Kuolanvuonon perukalle (eteläosaan). 

Lahden itäranta on rikkonainen ja jyrkkä, länsireuna suhteellisen loivarantainen. Murmanskin kaupunki ja suljettu Severomorskin kaupunki laivasto- ja lentotukikohtineen sijaitsevat itärannalla. Lahden länsirannalla lähellä sen suuta on Poljarnyin kaupunki ja ydinsukellusvenetelakka. Vuonon eteläosassa sijaitsee Kuolan kaupunki ja silta vuonon vastarannalle.

Kahdesti vuorokaudessa nousevan vuoroveden vaihtelu Kuolanvuonossa voi olla 4 metriä. Lahden satamat ovat avoinna koko vuoden, vaikka sen eteläisimmät osat voivat joskus jäätyä.

Kuvia

600px|thumb|center|Panoraama Murmanskiin Kuolanvuonon vastarannalta (2012).

Lähteet

Aiheesta muualla

 narod.ru Alueen karttalehdet (1:50 000) neuvostoajalta  (narod.ru)

Luokka:Barentsinmeren lahdet
Luokka:Murmanskin alueen lahdet